Държавен вестник, бр. 103, 2000 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  103
Ч А С Т  П Е Т А
ВЕРТОЛЕТНИ ПЛОЩАДКИ
Г л а в а  д в а д е с е т  и  в т о р а
ДАННИ ЗА ВЕРТОЛЕТНАТА ПЛОЩАДКА
Чл. 390. За всяко съоръжение на вертолет-
ната площадка се измерват или се описват след-
ните данни:
1. тип на вертолетната площадка:
а) разположена на повърхността;
б) повдигната над равнището на повърхността;
в) вертолетна площадка върху палуба;
2. зона за приземяване и излитане:
а) размери;
б) наклон;
в) тип на повърхността;
г) носимоспособност в тонове;
3. тип на зоната на крайния етап на подхода
за кацане и зоната за излитане:
а) тип на FATO;
б) действителен пеленг с точност до една
стотна от градуса, обозначаващ номер (ако се
предвижда);
в) дължина с точност до метър;
г) широчина с точност до метър;
д) наклон;
е) тип на повърхността;
4. зона за безопасност:
а) дължина;
б) широчина;
в) тип на повърхността;
5. пътека за рулиране по земята, ПР по въз-
духа и маршрут за придвижване по въздуха:
а) обозначение;
б) широчина;
в) тип на повърхността;
6. перон:
а) тип на повърхността;
б) местостоянки за вертолети;
7. зона, свободна от препятствия:
а) дължина;
б) профил на земната повърхност;
8. значителни препятствия върху територията
на вертолетната площадка и в нейната околност:
а) местоположение;
б) максимална надморска височина с точ-
ност до мeтър;
в) тип;
9. визуални средства за схемите на подхода
за кацане, маркировка и светлини на FATO,
TLOF, ПР и пероните;
10. разстояние с точност до метър между
курсовия и глисадния радиомаяк, съставлява-
щи системата за кацане по прибори (ILS) или
азимутната и ъгломестната антена на микро-
вълновата система за кацане (MLS) и съответ-
ните краища на TLOF или FATO.
Чл. 391. За всяка вертолетна площадка се
обявяват разполагаемите дистанции за:
1. излитане;
2. прекъснато излитане;
3. кацане.
Чл. 392. Изискванията към точността на
представяните данни по чл. 390 и 391 съответс-
тват на изискванията по чл. 4.
Чл. 393. (1) За вертолетна площадка, която
не е съвместена с летище, се определя контрол-
на точка.
(2) Когато вертолетната площадка е съвмес-
тена с летище, контролната точка на летището
е контролна точка на вертолетната площадка.
(3) Контролната точка на вертолетната пло-
щадка се разполага близо до началния или пла-
нирания геометричен център на площадката и
нейното положение не се изменя.
(4) Местоположението на контролната точ-
ка на вертолетната площадка се измерва и обя-
вява в градуси, минути и секунди.
Чл. 394. (1) Надморската височина на верто-
летната площадка и вълната на геоида се измер-
ват и обявяват с точност до половин метър.
(2) За вертолетна площадка, предназначена
за ВС, изпълняващи международни полети,
надморската височина и вълната на геоида на
зоната за приземяване и излитане и/или над-
морската височина на всеки праг на зоната на
крайния етап на подхода за кацане и излитане
се измерват и обявяват с точност до:
1. 0,5 m за неточни подходи за кацане;
2. 0,25 m за точни заходи за кацане.
Чл. 395. (1) Географските координати на
геометричния център на зоната за приземяване
и излитане и/или на всеки праг на зоната на
крайния етап на подхода за кацане и на излита-
не се измерват и обявяват в градуси, минути,
секунди и стотни от секундата.
(2) Географските координати на точките
от съответна осова линия на земна ПР за вер-
толети, ПР за рулиране по въздуха и маршрут
за предвижване по въздуха се измерват и обя-
вяват в градуси, минути, секунди и стотни от
секундата.
(3) Географските координати на всяка МС
за вертолети се измерват и обявяват в градуси,
минути, секунди и стотни от секундата.
(4) Географските координати на съществу-
ващите значими препятствия на вертолетната
площадка или в нейна околност се измерват и
обявяват в градуси, минути, секунди и десети от
секундата. Обявяват се също така значението
на максималната надморска височина, закръг-
лена до метър, типът маркировка и светлинна-
та индикация на значимите препятствия.
Чл. 396. Във връзка с провеждането на поле-
ти службата на вертолетната площадка неза-
бавно съобщава на службата за полетна инфор-
мация от съответния район на отговорност
информация за:
1. условията на вертолетната площадка;
2. експлоатационното състояние на съответ-
ните оборудване, служби и навигационни сред-
ства, за които носи отговорност;
3. всяка друга информация, която се счита за
важна от експлоатационна гледна точка.